Aarhuus Stifts-Tidende, 1847-01-09
Ogsaa paa Lægekunstens Gebeet begynder SkydeBomulden at finde Anvendelse. En practiserende Læge, Dr. Franck i Wolfenbüttel, har nemlig betjent sig deraf til Forbinding ved forældede Hævelser, og han vil have sporet den bedste Virkning deraf. Eiendommelig og vistnok anbefalelsesværdig, ifald den lod sig anvende, er den Maade, hvorpaa Skatteligningen skeer i den frie Hansestad Bremen. Behøver Staden Penge, saa indkaldes det lovlige Borgerskab til at møde en bestemt Dag paa Raadhuset, og efter at den dirigerende Borgermester her har sat Sagen udfra hinanden, opfordrer han Borgerne til, Enhver efter sin Evne og i Overeensstemmelse med sin Borger eed, at nedlægge sin Skjærv i den paa Bordet staaende Urne. Det Tilfælde skal endnu aldrig være indtruffet, at det nedlagte ikke var tilstrækkeligt til Øiemedet. Det kan man kalde Borgersind! Adresse til Hs. Maj. Kongen. fra den jydske Stænderforsamling. (Comitee: Nyholm, Larsen, Jespersen, Funder og Køster.) Allernaadigste Konge! Idet Nørrejyllands Provindsialstænder slutte deres Forhandlinger i nærværende Session, ved Udløbet af det andet Sexennium af den stænderske Virksomhed, føle de Trang til, i dybeste Ærefrygt at udtale for Deres Majestæt de alvorsfulde Følelser og Stemninger med Hensyn til Statens Velfærdsanliggender, hvoraf Forsamlingen med det hele Folk for Tiden er bevæget. – Vi tillade os at udtale for Deres Majestæt Forsikkringen om, at det danske Folk er gjennemtrængt af den bestemte Villie og Beslutning, at møde de nuværende truende Forviklinger med fast og freidigt Mod. Folket vil villigen bringe de Offere, som Landets Sikkerhed og Ære maatte udkræve, og saaledes af yderste Evne bidrage til, at Statens Sag, der tillige er Sandhedens og Retfærdighedens Sag, maa seire. – Det danske Folk har aldrig havt til Hensigt at krænke de tractatmæssige Forhold, som for Hertugdommet Holsteens Vedkommende bestaae til det tydske Forbund, saalidet som at træde den tydske Nationalitet enten i dette Hertugdømme eller i Hertugdommet Slesvig for nær, men det antager derhos, at en tro Opfyldelse af tractatmæssige Forpligtelser giver fuld Ret til ogsaa at fordre det Samme fra den anden Side, at derfor alle Tilsidesættelser af forbundsmæssige Pligter med Alvor bør paatales, og alle Anmasselser med Kraft tilbagevises; det antager fremdeles, at den danske Nationalitet i Hertugdømmet Slesvig, dette oprindeligen danske og med Monarchiet uadskilleligen forbundne Land, hvis halve Befolkning endnu er dansk, bør nyde lige Ret og Beskyttelse med den tydske, og at intet Overgreb fra tydsk Side bor taales i dette Hertugdom mes Anliggender. – Med taknemmelig Anerkjendelse har Folket modtaget Deres Majestæts aabne Brev af 8de Juli, hvori De bestemt har udtalt Dem og Hertugdømmet Slesvigs uadskillelige Forbindelse med den danske Krone, og hvori Deres Majestæt tillige har tilkjendegivet, at De og Deres Efterfølgere paa den danske Throne ville ansee det som Pligt og Kald at opretholde denne Forbindelse, samt at Deres Majestæts Bestræbelser fremdeles skulle være rettede paa, at søge Arvesuccessionsforholdene. for det hele Monarchi ordnede. Men saa vigtig og nødvendig Regjeringens Virksomhed for Statens Opretholdelse og Fremgang i det Hele end er, og saa meget den end paaskjønnes af et taknemmeligt Folk, maa Forsamlingen dog antage, at den ikke ene vil være tilstrækkelig til at gjenoprette den nu manglende Sikkerhed og Tilfredshed, men at hertil ogsaa vil udfordres en folkelig Medvirkning gjennem tidsvarende statsretlige Jnstitutioner, som paa en virksom Maade kunne betrygge Retstilstand, og Velvære i de enkelte Statsdele, efter enhvers Eiendommeligheder og særegne Forhold, og som tillige kunne betrygge Sammenholdet mellem disse Statsdele. – Med Forhaabning og tillidsfuld Forventning imodeseer Folket saaledes de Beslutninger, som det synes uundgaaeligt nødvendigt, at Regjeringen i den nærmeste Fremtid maa ville tage, for at søge Statens Tilværelse sikkret og de nuværende sørgelige Misforhold udjævnede. Forsamlingen har troet, tillidsfuldt at burde afvente Regjeringens nærmere Beslutning i disse vigtige Anliggender, og har ikke villet foregribe samme ved bestemte Andragender. Men den maa dog udtale, at skulde efter tvende Aars Forløb Forholdene endnu henstaae i den nærværende Tilstand, da vil sandsynligen den næste Stænderforsamling finde sig kaldet til, at nedlægge for Thronen sine Anskuelser om, hvorledes Statens Fremtid kan betrygges og de ulykkelige Misforhold udnævnes; og skulde da disse Gjenstande, af Regjeringen ansees for udelukkede fra Stændernes Raadslagning, skulde det formenes dem frit og uforbeholdent at udtale sig om disse Livspørgsmaal for den fælles Stat, da maatte Stænderne opgive Tanken om, at kunne være til den Rytte for Fædrenelandet, hvorpaa Folket synes at have billigt Krav. - Deres Majestæt modtage med gunstigt Sind disse Deres troe jydske Provindsialstænders frimodige Yttringer. – Den almægtige Gud holde sin beskjærmende og velsignende Haand over Deres Majestæt og forunde Dem en lang og lykkelig Regiering over de Deres Scepter undergivne Folk.